fakta

Nye årsopgørelse

Det præciseres, at en skattepligtig kun kan drages til ansvar for de oplysninger, denne selv skal afgive, kan korrigere eller har haft indflydelse på forinden.

Selvangivelsesbegrebet afskaffes og erstattes af et mere tidssvarende oplysningsbegreb, der afspejler det reelle forhold mellem skattemyndighed og borger.

Der etableres en særlig funktion i Skats tast-selv-funktion, hvor borgere og selvstændigt erhvervsdrivende har mulighed for direkte at tilkendegive uenighed om låste felter i årsopgørelsen, eksempelvis oplysninger, som er indberettet af arbejdsgiveren eller af et pengeinstitut.

Det lovfæstes, at skattemyndighederne under visse betingelser kan afskære en skattepligtig fra at anvende tast-selv-systemet, hvis der er mistanke om eller væsentlig risiko for fejl eller misbrug. Den pågældende får adgang til at klage til Landsskatteretten.

Kilde: Skatteministeriet

Vis mere